അഭിമാനത്തോടെയും കണ്ണീരോടെയും അല്ലാതെ ഷേര്ഷായുടെ ജീവിതം കണ്ടു തീര്ക്കാനാവില്ല ,ഇത് വിക്രം ബത്രയ്ക്കുള്ള സമര്പ്പണം Shershaah കാര്ഗില് യുദ്ധം പ്രമേയമാക്കി ഒട്ടനവധി വാര് ഡ്രാമ ചിത്രങ്ങള് ഇതിനോടകം തന്നെ നമ്മള് കണ്ടു കഴിഞ്ഞു .എന്നാല് ആ ഒരു മുന് വിധിയോടെയാകരുത് ഷേര്ഷാ കാണാനിരിക്കുന്നത് .കാരണം വളരെ റിയലിസ്റ്റിക്കായി പ്രമേയത്തെ ഒരു സിനിമാ എന്നതിലപ്പുറം കണ്മുന്നിലെ കാഴ്ചകളായി തന്നെ നമ്മുടെ മുന്നിലേക്കെത്തിക്കാന് ഇതിന്റെ അണിയറ പ്രവര്ത്തകര്ക്ക് കഴിഞ്ഞിട്ടുണ്ട് .ലക്ഷ്യ, എല് ഓ സി കാര്ഗില് തുടങ്ങിയ ചിത്രങ്ങളില് പേര് പരാമര്ശിക്കപ്പെട്ട് പോയ ക്യാപ്റ്റന് വിക്രം ബത്രയെ ഒരു മുഴുനീള കഥാപാത്രമാക്കിയെടുത്തു കൊണ്ട് കാര്ഗില് യുദ്ധത്തിന്റെ മറ്റൊരു മുഖം കാട്ടിത്തരുകയാണ് ഷേര്ഷാ എന്ന ചിത്രം .കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ യുദ്ധഭൂമിയില് വെച്ച് ലെഫ്റ്റനന്റ് പദവിയില് നിന്ന് ക്യാപ്റ്റനായി ഉയര്ത്തപ്പെട്ട ധീരനായ സൈനികന് .ക്യാപ്റ്റന് വിക്രം ബത്ര . വെറും ഇരുപത്തിയഞ്ചാമത്തെ വയസ്സില് മാതൃഭൂമിയുടെ സംരക്ഷണത്തിന് കാര്ഗില് മലനിരകളില് ജീവന് ബലിയര്പ്പിച്ച വിക്രം ബത്രയുടെ ചരിത്രം വളരെ റിയലിസ്റ്റിക്കായി പറഞ്ഞിരിക്കുന്ന തിരക്കാഴ്ചയാണ് ഷേര്ഷാ 13 ജമ്മുകശ്മീര് റൈഫിള് പടയുടെ വാര്ക്രൈ ആയ ദുര്ഗേ മാതാ കീ ജയ് ഘോഷത്തോടെ ആരംഭിക്കുന്ന സിനിമ 135 മിനിറ്റുകള് കൊണ്ട് പ്രേക്ഷകരുടെ മനസ്സുകളിലേക്ക് ആഴ്ന്നിറങ്ങുന്നു എന്ന് മാത്രമല്ല വിക്രം ബത്രയെന്ന ഭാരതത്തിന്റെ വീരപുത്രനെ ഓരോ പ്രേക്ഷകന്റെയും ഹൃദയത്തില് പ്രതിഷ്ഠിക്കുകയും ചെയ്യുന്നുണ്ട് .. ഒട്ടേറെ ധീരസൈനികര്ക്ക് ജന്മം നല്കിയ ഹിമാചല്പ്രദേശിലെ പാലംപൂരില് നിന്ന് സൈന്യത്തിലേക്ക് എത്തുന്ന വിക്കി എന്ന വിക്രമിന്റെ കുട്ടികാലത്തില് തുടങ്ങി ,കുടുബ പശ്ചാത്തലം ,പ്രണയം ,സൈനിക ജീവിതം ഒക്കെ വിശദമായി തന്നെ ചിത്രം പ്രതിപാദിക്കുന്നുണ്ട്. വിക്രമിന്റെ യശ്ശസുയര്ത്തിയ കാര്ഗില് യുദ്ധം മാത്രമല്ല അതിനു മുന്പ് അദ്ദേഹം നടത്തിയ വിവിധ കമാന്ഡോ ഓപ്പറേഷനുകളും ചിത്രത്തില് ഉള്ക്കൊള്ളിച്ചിട്ടുണ്ട് . ഐതിഹാസികമായ കാര്ഗില് പോരാട്ടത്തില് പോയിന്റ് 5140 തിരിച്ചെടുക്കുക എന്ന ദൗത്യം സമര്ത്ഥമായി പൂര്ത്തീകരിച്ച വിക്രംബത്ര, വിശ്രമിക്കാനുള്ള നിര്ദേശം അവഗണിച്ചുകൊണ്ട് പാക് സൈന്യത്തിന്റെ കൈവശമുള്ള പോയിന്റ് 4875 പിടിച്ചെടുക്കുവാനുള്ള ചുമതല സ്വയമേറ്റെടുക്കുകയും തന്റെ യൂണിറ്റുമായി ആ ദൗത്യം പൂര്ത്തീകരിച്ചതിന് ശേഷം മറഞ്ഞിരുന്ന ഒരു സ്നൈപ്പറിന്റെ വെടിയുണ്ടകളേറ്റ് മരണത്തിന് കീഴടങ്ങുകയുമായിരുന്നു.സൈനിക രംഗത്തെ പരമോന്നത ബഹുമതിയായ പരം വീര് ചക്ര നല്കിയാണ് ആ വീര പുത്രനെ ഭാരതം ആദരിച്ചത് . 18000 അടി മുകളില് ലോകത്തിലെ ഏറ്റവും ദുഷ്കരമായ യുദ്ധഭൂമിയില് മാതൃരാജ്യത്തെ സംരക്ഷിക്കാനുള്ള പോരാട്ടത്തില് ജീവന് ബലിയര്പ്പിച്ച 527 സൈനികര്ക്കും പ്രണാമമര്പ്പിക്കുന്ന ഈ ചിത്രം തീര്ച്ചയായും അഭിമാനത്തോടെയും കണ്ണീരോടെയുമല്ലാതെ ഒരാള്ക്കും കണ്ടു തീര്ക്കാനാവില്ല . സിനിമയ്ക്ക് വേണ്ടി അധികം കൂട്ടിച്ചേര്ക്കലുകള് ഒന്നും നടത്താതെ വിക്രമിന്റെ ജീവിതത്തിലൂടെ കടന്നു പോയ കഥാപാത്രങ്ങളെയും അദ്ദേഹം നേരിട്ട ജീവിതസന്ദര്ഭങ്ങളെയും അതേപടി ദൃശ്യവല്ക്കരിച്ചിരിക്കുകയാണ് അണിയറപ്രവര്ത്തകര്.. പല സിനിമകളും ടൈറ്റില് കഥാപാത്രങ്ങള്ക്ക് മാത്രമാണ് പ്രാധാന്യം നല്കുക .എന്നാല് വിക്രമിന്റെ കൂടെ കാര്ഗില് യുദ്ധത്തില് പങ്കെടുത്ത,അറിയപ്പെടാതെ പോയ ധീര സൈനികരായിരുന്ന കേണല് വൈ കെ ജോഷി ,ക്യാപ്റ്റന് സഞ്ജീവ് ജാംവാല്, മേജര് രാജീവ് കപൂര്,മേജര് അജയ് സിംഗ് ജസ്റോട്ട,നവീന്, രൂപാല്, യഷ്പാല്,കേണല് വൈ കെ ജോഷി,തമ്ബി,സുബേദാര് രഘുനാഥ് അങ്ങനെ എല്ലാവരെയും പ്രേക്ഷകര്ക്ക് പരിചയപ്പെടുത്താനും ചിത്രത്തിന് സാധിച്ചിട്ടുണ്ട്. വിക്രം ബത്രയുടെ പ്രണയിനിയായിരുന്ന ഡിമ്ബിള് ചീമ ഇന്നും മറ്റൊരു വിവാഹം കഴിക്കാതെ രാഷ്ട്രത്തിനായ് ജീവന് ബലിയര്പ്പിച്ച തന്റെ പ്രിയതമന്റെ ഓര്മ്മകളില് ഒരു അധ്യാപികയായി കഴിയുന്നു എന്ന കുറിപ്പോടുകൂടി അവസാനിക്കുന്ന സിനിമ ഏവരിലും നൊമ്ബരം നിറയ്ക്കും . സിനിമ കണ്ടു കഴിഞ്ഞവര് ഒരു പക്ഷേ ആദ്യം ചോദിക്കുന്ന ചോദ്യം ആരാണ് ഈ സംവിധായകന് വിഷ്ണുവര്ധന് എന്നായിരിക്കും .ബില്ല, ആരംഭം തുടങ്ങിയ ബോക്സ് ഓഫീസ് ഹിറ്റ് തമിഴ് സിനിമകളിലൂടെ ശ്രദ്ധേയനായ സംവിധായകന് വിഷ്ണുവര്ദ്ധന്റെ ആദ്യ ബോളിവുഡ് രംഗപ്രവേശം അവിസ്മരണീയമാക്കാന് അദ്ദേഹത്തിന് കഴിഞ്ഞു .സന്തോഷ ശിവന്റെ ശിഷ്യനായാണ് വിഷ്ണു വര്ധന് സിനിമയില് എത്തുന്നത് .വിക്രംബത്രയായി ജീവിച്ച സിദ്ധാര്ഥ് മല്ഹോത്രയും ഇതിനോടകം പ്രേക്ഷകരുടെ മാത്രമല്ല ഹോളിവുഡ് താരങ്ങളുടെയും പ്രശംസ നേടിയെടുത്തു .ഡിമ്ബിള് ചീമയായി അരങ്ങിലെത്തിയ കിയാര അധ്വാനിയും മികച്ച പ്രകടനമാണ് കാഴ്ച വച്ചിരിക്കുന്നത് . ഗാനങ്ങള്,പശ്ചാത്തല സംഗീതം .ക്യാമറ ,വിഷ്വല് എഫക്ട്സ് ,എഡിറ്റിങ് തുടങ്ങി എല്ലാ മേഖലകളും നിലവാരം പുലര്ത്തിയ ചിത്രം കൂടിയാണ് ഷേര്ഷാ. സ്വാതന്ത്ര്യദിനത്തോടനുബന്ധിച്ചു ആമസോണ് പ്രൈമിലാണ് ചിത്രം റിലീസ് ചെയ്തിരിക്കുന്നത്. പ്രത്യേക അറിയിപ്പ്: കോവിഡ് മഹാമാരിയുടെ രണ്ടാം വരവിന്റെ കാലത്ത് എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹിക അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് തത്വമയി ന്യൂസ് അഭ്യര്ത്ഥിക്കുന്നു. ഓര്ക്കുക ഒന്നിച്ചു നിന്നാല് നമുക്കീ മഹാമാരിയെ തോല്പ്പിക്കാനാവും. സര്ക്കാര് നിര്ദ്ദേശങ്ങള് പാലിക്കാം, നമുക്ക് മഹാമാരിയെ ഒന്നിച്ചു നേരിടാം. വാക്സിന് എടുത്തും, സാമൂഹിക അകലം പാലിച്ചും, മാസ്ക് ധരിച്ചും ഈ മഹാമാരിയെ നമുക്ക് എത്രയുംവേഗം വേരോടെ പിഴുതെറിയാം. BreakTheChain CovidBreak IndiaFightsCorona